Det går fremad for den nordjyske rytter. Bag sig har Lærke Larsen masser af danske mesterskaber og en EM-sølvmedalje. De næste medaljer skal vindes med den talentfulde Calypso Sun, men så vidt kommer det måske ikke. Lærke Larsen ejer nemlig hesten sammen med en anden partner, og han vil sælge sin anpart i hesten. Det betyder, at Lærke Larsen meget vel kan komme til at stå uden sin Calypso Sun, da hun ikke selv har råd til at købe den anden halvdel af hesten. Lige nu arbejder Larsen-familien på at finde én, der har lyst til at købe en anpart i Calypso Sun, så de to kan fortsætte deres parløb.

Referat:
Calypso Sun er en eftertragtet hingst. Det samme er Lærke Larsen: sammen udgør de to nemlig et giftigt par på ridebanen. Men lige nu mangler Lærke Larsen en sponsor